Junan kuoliaaksi ruhjoma
Junan kuoliaaksi ruhjoma. (S.H.) T. k. 3 p:n aamuna Hyvinkäältä Hankoon päin menevä ylimäär. tavarajuna ajoi Hyvinkään kylässä rautatien yli ajavan kirvesmies Kalle Grönroosin päälle, vieden häntä n. 1/2 km. muassaan. Ruumis noudettiin heti Hyvinkäältä lähetetyllä junalla. Asianomainen ratavartija ei tietänyt junan tuloa ja siksi onnettomuus olikin mahdollinen. Muuten tämä oli ensimäinen tapaturma 45 vuoteen, vaikka paikka – vilkasliikkeisenä – suuren mäen ja kaarteen tähden on vaarallisimpia, mitä yleensä rautateillä on. Mainita sopinee, että samainen Grönroos yli 30 vuotta sitten joutui junan eteen, joka työnsi häntä edellään ainakin saman matkan kuin nyt tällä turmiollisemmallakin kerralla. Silloin hän säästyi vaarasta tajuttomuuteen asti pelästyneenä. Kummallakin kerralla hevonen jäi vahingoittumatta.

Vainaja oli n. 60-vuotias ja tunnettu uutteraksi toiminnan mieheksi. Lähinnä suremaan jäi iäkäs, vuoteen omana oleva vaimo, tytär ja kaksi veljeä.</div>

Lähteet 
 Lähde: Uusi Suometar 7.3.1917 sivu 6

Anonyymi
Onnettomuudet
Rautatieliikenne
Uusi Suometar
1917